b'\n_START_ARTICLE_\nMaks Klodi\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nRodil se je v Trstu v dru\xc5\xbeini \xc5\xa1olnika in pesnika Antona in Matilde Klodi\xc4\x8d rojene Pagliaruzzi iz Kobarida. Kon\xc4\x8dal je ljudsko \xc5\xa1olo in ni\xc5\xbejo gimnazijo v rojstnem kraju leta, nato \xc5\xa1tiriletno pomorsko akademijo na Reki, maturiral pa je leta 1894 na realni gimnaziji v Gorici. Diplomiral je iz gradbeni\xc5\xa1tva leta 1901 na dunajski Tehni\xc5\xa1ki visoki \xc5\xa1oli. Po diplomi se je posvetil gradnji \xc5\xbeelezni\xc5\xa1kih prog. Sodeloval je pri gradnji bohinjske, belokranjske (proga Novo mesto-Metlika-Karlovac) in turske \xc5\xbeelezni\xc5\xa1ke proge ter povezave Gorice s Trbi\xc5\xbeem. Na\xc4\x8drtoval in projektiral je \xc5\xbeelezni\xc5\xa1ke zveze Dubica-Ogulin-Su\xc5\xa1ak, Ko\xc4\x8devje-Vrbovsko-Srpske Moravice. Znan je tudi kot pisec iz\xc4\x8drpnih monografij o bohinjskem, karavan\xc5\xa1kem in turskem predoru. Skupaj z Alojzijem Hrovatom in Rudolfom Kav\xc4\x8di\xc4\x8dem je bil glavni zagovornik \xc5\xbeelezni\xc5\xa1ke povezave Slovenije z morjem ter gospodarsko smotrne dopolnitve celotne slovenske \xc5\xbeelezni\xc5\xa1ke mre\xc5\xbee, vklju\xc4\x8dno z re\xc5\xa1evanjem ljubljanskega \xc5\xbeelezni\xc5\xa1kega vozli\xc5\xa1\xc4\x8da.'